62022CO0025_INF
Ordonanța Curții (Camera a șaptea) din 14 iulie 2022 –Finanzamt Österreich (Alocații familiale pentru personalul unei organizații internaționale)
(Cauza C‑25/22)
„Trimitere preliminară – Articolul 53 alineatul (2) și articolul 94 din Regulamentul de procedură al Curții – Cerința indicării motivelor care să justifice necesitatea unui răspuns la întrebările adresate – Lipsa detaliilor suficiente – Inadmisibilitate vădită”
1.
Întrebările preliminare – Admisibilitate – Întrebări adresate fără precizări suficiente asupra motivelor care justifică necesitatea unui răspuns la întrebările preliminare – Lipsa unei legături între litigiul principal și dispozițiile de drept al Uniunii vizate de întrebările preliminare – Inadmisibilitate vădită
[art. 267 TFUE; Statutul Curții de Justiție, art. 23; Regulamentul de procedură al Curții, art. 53 alin. (2) și art. 94 lit. (c)]
(a se vedea punctele 22-30, 36-40 și dispozitivul)
2.
Dreptul Uniunii Europene – Principiile – Egalitatea de tratament – Discriminare pe motiv de cetățenie sau de naționalitate – Interdicție – Domeniul de aplicare – Diferență de tratament între resortisanții statelor membre și cei ai statelor terțe – Excludere
(art. 18 TFUE)
(a se vedea punctul 35)
Dispozitivul
Cererea de decizie preliminare introdusă de Bundesfinanzgericht (Tribunalul Fiscal Federal, Austria) prin decizia din 31 decembrie 2021 este vădit inadmisibilă.